04/08/2017 | Administración LocalMunicipal
Santiago de Compostela
Servizo de Contratación
Servizo de axuda no fogar no Concello de Santiago de Compostela (lote 1 e lote 2)

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: servizo de axuda no fogar no Concello de Santiago de Compostela (lote 1 e 2). REFERENCIA DO EXPEDIENTE: CON/9/2017. TIPO DE LICITACIÓN: Lote 1: 1.974.812,50 €. Lote 2.1.832.218,75 €. PRAZO DE EXECUCIÓN: establécese un prazo de execución de 2 anos. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, ata o 5 de setembro de 2017. CLASIFICACIÓN DO CONTRATISTA: non se esixe. DOCUMENTACIÓN/INFORMACIÓN: perfil municipal de contratante: www.santiagodecompostela. gal. CRITERIOS DE ADXUDICACIÓN: son os sinalados no artigo 9.3 do prego de cláusulas administrativas.9.3.–Criterios de adxudicación: A.–CRITERIOS DE ADXUDICACIÓN AVALIABLES DE FORMA AUTOMÁTICA E A SÚA PUNTUACIÓN: ------------------------------------------------------------------------ 60 puntos. A.1.–Proposición económica: ata 40 puntos. Outorgarase a máxima puntuación á oferta máis vantaxosa, valorándose as demais proporcionalmente con esta, segundo a seguinte fórmula: Puntuación = (oferta máis económica sen IVE/oferta económica presentada sen IVE) x 40. Considerarase que unha oferta económica presenta valores anormais ou desproporcionados cando a porcentaxe de baixa sexa superior ao 10% sobre o prezo/hora de licitación. A.2.–Criterios sociais relacionados coa prestación do servizo: ata 20 puntos. Valorarase con 20 puntos o incremento porcentual respecto ao mínimo establecido na condición especial de execución n.º 3 (por enriba do 10%) recollidas na cláusula 21 deste prego, no compromiso de que as novas contratacións de persoal que resulten necesarias para a execución do contrato, así como na cobertura das baixas e, en xeral, das substitucións que se precisen, se realicen con persoas desempregadas pertencentes a algún dos seguintes colectivos con dificultades de inserción no mercado laboral e/ou, nos termos do previsto na lexislación estatal e autonómica sobre igualdade, con persoas do sexo infrarrepresentado no cadro de persoal adscrito ao servizo, sempre que o permitan as condicións do mercado laboral.1.–Persoas con discapacidade física, psíquica ou sensorial de, alomenos, un 33% de discapacidade, 2.–Mulleres vítimas de violencia de xénero.3.–Desempregados de longa duración (período superior a 12 meses nos últimos 24 meses). 4.–Outras persoas en risco de exclusión social, previo informe dos servizo sociais municipais ou doutros servizos sociais competentes que así o acredite. A acreditación das circunstancias referenciadas realizarase a medio da aportación dos certificados e/ou acreditacións oficiais nos supostos 1 e 3, mediante informe dos servizos sociais competentes nos supostos 2 e 4 e mediante a achega de copia do correspondente contrato de traballo no caso de contratacións de persoas do sexo infrarrepresentado no cadro de persoal adscrito ao servizo. Para a valoración das propostas ofertadas empregarase a seguinte fórmula. Valorarase con 20 puntos a proposta que oferte un maior incremento porcentual e, as restantes, de xeito proporcional a través dunha regra proporcional directa. B.–CRITERIOS DE ADXUDICACIÓN DEPENDENTES DUN XUIZO DE VALOR E A SÚA PUNTUACIÓN: 40 puntos. B.1.–Proxecto técnico de organización do servizo: ata 25 puntos.1. Organización do servizo. Ata 10 puntos. Valoraranse as propostas das entidades licitadoras para a mellor xestión do servizo, así como o número, contido e a descrición detallada e completa dos Protocolos que pretendan implementar as entidades no desenvolvemento do servizo no caso de resultaren adxudicatarias. De forma orientativa e non limitativa, poderán propoñerse protocolos relativos ás altas no servizo, ao sistema de asignación de auxiliares ás persoas usuarias e descrición do proxecto funcional do servizo, ás incidencias que dificulten o normal funcionamento do servizo, ás situacións de emerxencia derivadas da necesidade da cobertura inmediata dun servizo por razóns de emerxencia social, á resolución das queixas e reclamacións, etc.2. Sistemas de Coordinación. Ata 15 puntos. Valoraranse as propostas formuladas polas entidades licitadoras para a debida coordinación do servizo; en particular, valoraranse os sistemas/protocolos de coordinación entre a entidade adxudicataria e o Concello de Santiago de Compostela (departamento de servizos sociais) e os sistemas/protocolos de coordinación entre as entidades adxudicatarias dos diferentes lotes. B.2.–Participación de entidades representativas dos intereses das persoas usuarias na execución do contrato: ata 15 puntos. Tendo en conta o obxecto do presente contrato, as especiais características das persoas usuarias e os obxectivos que se pretenden acadar na prestación do servizo, o órgano de contratación atenderá, para a debida valoración das proposicións e a determinación da oferta máis vantaxosa, ao criterio de participación de entidades representativas dos intereses das persoas usuarias na execución do contrato. Valorarase o desenvolvemento e implementación de programas e/ou proxectos de intervención de carácter socioasistencial en réxime de colaboración coas entidades asociativas representativas dos intereses das persoas usuarias do servizo (gran dependencia, discapacidade, alzheimer, etc). A puntuación outorgarase atendendo aos seguintes criterios e/ou circunstancias debidamente acreditados na documentación aportada polas entidades licitadoras: 1.–Número de accións, programas e/ou proxectos de intervención en réxime colaborativo a implementar na execución do contrato. Ata 3 puntos.2.–Calidade socioasistencial das accións, programas e/ou proxectos de intervención a desenvolver na execución do contrato. Ata 3 puntos.3.–Intensidade (número de horas) de cada acción, programa e/ou proxecto de intervención a desenvolver na execución do contrato. Ata 3 puntos.4.–Número de persoas usuarias destinatarias de cada acción, programa e/ou proxecto de intervención a desenvolver na execución do contrato. Ata 3 puntos.5.–Número de entidades asociativas que participen nos proxectos e/ou programas propostos. Ata 3 puntos. Conforme ao artigo 150.4 do TRLCSP, para seren admitidos á valoración global, esixirase aos licitadores acadar, nos criterios non cuantificables mediante fórmulas, un umbral mínimo de puntuación de forma que non serán tidas en conta pola Mesa de Contratación as ofertas cuxa puntuación non acade os 20 puntos. Total da puntuación. 100 puntos. En caso de igualdade entre dous ou máis licitadores, dende o punto de vista dos criterios que serven de base para a adxudicación, será preferida a proposición presentada por aquela empresa que, no momento de acreditar a solvencia técnica, teña no seu cadro de persoal un maior número de persoas con discapacidade, sempre que dito número sexa, en todo caso, superior ao 2% do cadro de persoal. No caso de subsistir o empate, resolverase en primeiro lugar a favor da proposición que no momento de acreditar a solvencia técnica presente unha maior estabilidade e calidade no emprego e, en segundo lugar, a favor da proposición que acredite unha maior excelencia en materia de igualdade entre homes e mulleres de conformidade co establecido na Lei 2/2007, do 28 de marzo, do traballo en igualdade das mulleres de Galicia. No suposto de que o mesmo licitador obtivera a maior puntuación na avaliación dos criterios de valoración para a adxudicación ao seu favor de máis lotes dos sinalados como límite (1), aplicaranse, por orde, os criterios que se indican para decidir os lotes seleccionados para a adxudicación: 1. Adxudicarase preferentemente o lote no que non haxa outra oferta válida, co fin de que pola aplicación desta condición non se deixe deserto ningún deles.2. Considerarase a orde de preferencia establecida polo contratista na súa oferta, sempre que se inclúa este dato na súa oferta, nomeadamente no sobre C, nos termos do establecido no Anexo I.3. En defecto da orde de preferencia establecida no punto anterior, terá preferencia na adxudicación o lote no que a diferenza de puntos entre o adxudicatario, ou primeiro clasificado e o segundo clasificado, sexa menor.4. Como criterio de desempate, de non ser de aplicación ningún dos anteriores, adxudicarase pola orde numérica dos lotes. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 28 de xullo de 2017. A CONCELLEIRA DELEGADA DE ECONOMÍA, FACENDA E ADMINISTRACIÓN Asdo.: María Rozas Pérez